**ПРИЕТИ ЖАЛБИ И СИГНАЛИ НА „ЗЕЛЕНИЯ ТЕЛЕФОН” И ЕЛЕКТРОННАТА ПОЩА В РИОСВ-БУРГАС**

**ПРЕЗ МЕСЕЦ АПРИЛ 2017 Г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ СИГНАЛ** | **СИГНАЛ** | **ОТГОВОРНА ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 01.04.2017 г. | зелен телефон | Умряло делфинче на брега на плаж Хармани в Созопол  | РИОСВ - Бургас | Извършена е проверка. Трупът е на делфин от вида Муткур. Видимо няма следи от човешка намеса. На основание чл.39, ал.2, т.4 от ЗБР трупът се оставя на мястото, където е намерен.  |
| 2. | 01.04.2017 г. | зелен телефон | Сокол със счупено крило в двор в кв.Рудник, Бургас | РИОСВ - Бургас | В телефонен разговор със сигналоподателя се установи, че птицата е отлетяла. |
| 3. | 01.04.2017 г. | зелен телефон | В морската градина мирише на газ | РИОСВ - Бургас | Извършена е проверка на данните от автоматичните измервателни станции в кв.Долно Езерово, к-с "Меден Рудник", ДОАС-РИОСВ в ж.к.Лазур и мобилната автоматична станция на община Бургас, която е разположена на бул. "Демокрация". Няма превишения на пределно допустимите концентрации на контролираните замърсители-сероводород, бензен, серни и азотни оксиди. Инсталациите в „Лукойл Нефтохим Бургас“ АД са в нормален технологичен режим. |
| 5. | 02.04.2017 г. | зелен телефон | Лебед в нивата до кв.Горно Езерово в Бургас | РИОСВ - Бургас | Проведен е телефонен разговор със сигналоподателя. Птицата е в добро състояние и е оставена на място.  |
| 5. | 02.04.2017 г. | зелен телефон | Обгазяване на ж.к.Изгрев с остра задушлива миризма на кабели | РИОСВ - Бургас | Извършена е проверка на данните от автоматичната измервателна станции в кв.Долно Езерово, ДОАС-РИОСВ в ж.к.Лазур и мобилната автоматична станция на община Бургас, която е разположена на бул. "Демокрация". Няма превишения на пределно допустимите концентрации на контролираните замърсители. |
| 6. | 04.04.2017 г. | зелен телефон | До бл.54 в ж.к.Изгрев има отворени бутилки с химични реактиви | РИОСВ - Бургас | Извършена е проверка на място от община Бургас и РД "ПБЗН". Химикалите ще се депонират на депо Братово. |
| 7. | 05.04.2017 г. | зелен телефон | Мъртъв делфин на северен плаж в Бургас | РИОСВ - Бургас | Извършена е проверка. Трупът е на делфин от вида Муткур. На основание чл.39, ал.2, т.4 от ЗБР трупът се оставя на мястото, където е намерен.  |
| 8. | 06.04.2017 г. | зелен телефон | Мирис на нефтопродукти в ж.к.Братя Миладинови бл.8 | РИОСВ - Бургас | Извършена е проверка на 06.04.2017 г. веднага след получаване на сигнала в 21.30 ч. Обходен е района в к-с „Братя Миладинови“ пред бл.8 бл.7, бл.5, бл.18 и бл.19. Няма констатиран мирис на нефтопродукти. АИС за контрол качеството на въздуха не отчитат превишения на пределно допустимите концентрации на измерваните показатели. |
| 9. | 07.04.2017 г. | зелен телефон | В устието на река Велека има 6 лодки за бяла мида | ИАРА - Бургас | Проверката е извършена по компетентност от ИАРА - Бургас, тъй като дейността е извън границите на защитената местност. Констатирано е присъствието на лодка с външна маркировка, която има издадени документи за стопански риболов на миди и скариди за 2017 г. |
| 10. | 08.04.2017 г. | зелен телефон | В центъра на кв.Долно Езерово се усеща миризма на нефтопродукти | РИОСВ - Бургас | Извършена е проверка на данните, подавани от АИС "Долно Езерово". За периода 07.04.-09.04.2017 г. не се отчита превишение на контролираните показатели, включително бензен и сяроводород. |
| 11. | 09.04.2017 г. | зелен телефон | В реката на с.Равнец има фекалии | община Бургас | Проверка е извършена от инспектори от отдел "Контрол и административно-наказателна дейност по опазване на околната среда" към община Бургас. Към момента на проверката не е установено замърсяване на реката. |
| 12. | 09.04.2017 г. | зелен телефон | Извъшване на изкопни дейности в акваторията на морски плаж между "Какао бийч" и почивна станция на Министерски съвет в к.к.Слънчев бряг | Община НесебърБДЧР - Варна | Извършена е проверка от служители на община Несебър. Констатирано е извършване на нерегламентирано изземване и добив на пясък от морския бряг с цел изравняване на плажната ивица без разрешение от компетентните органи. На нарушителя е съставен Акт за административно нарушение. |
| 13. | 10.04.2017 г. | зелен телефон | На ул. "Византийска" в гр.Созопол , м.Буджака се извършват изкопни работи и се засипват дървета и храсти с пясък | община Созопол | Извършена е проверка от служители на община Созопол. Установено е, че в УПИ III-8248, м.Буджака ще се изграждат вилни сгради. В момента на проверката се извършват изкопни работи, като земните маси се депонират времинно в друг имот. Излишната земна маса ще се извози до РДНО - Созопол. |
| 14. | 11.04.2017 г. | зелен телефон | Ранен щъркел в с.Садово общ.Сунгурларе | РИОСВ - Бургас | Извършена е проверка на място. Намерената птица е с открити рани по тялото, вероятно от сблъсък с електропровод. На основание чл.39, ал.2, т.2 от ЗБР птицата се изпраща за лечение в Център за диви животни - Стара Загора. |
| 15. | 19.04.2017 г. | жалба | Неприятна миризма от голяма кошара с овце, намираща се на ул."Янтра" 38 в кв.Банево, Бургас | ОДБХ - Бургас | Извършена е проверка от инспектор при ОДБХ - Бургас и експерт от РИОСВ - Бургас. Констатирано е, че собственика отглежда овце и кози над допустимия брой за лично стопанство. Дадено е предписание да се намали броя на животните до категория "лично стопанство". |
| 16. | 21.04.2017 г. | зелен телефон | Умрял делфин на южната буна, на 300м. от пристанището на гр.Несебър | Община Несебър | Извършена е проверка от община Несебър, съгласно Разрешително №631/2015 г. за преместване на китоподобни. |
| 17. | 22.04.2017 г. | зелен телефон | Пожар в Атанасовско езеро  | РИОСВ - Бургас | Пожарът е потушен от служители на РД ПБЗН. Предполагаемата причина е небрежност при боравене с открит огън. При проверка от експерти на РИОСВ – Бургас се установи, че засегнатата територия представлява терен обрасъл с тръстика, камъш и папур. Изгорели са и няколко единични върбови дървета и храстова растителност. |
| 18. | 22.04.2017 г. | зелен телефон | Умрял делфин на централен плаж в кв.Сарафово, Бургас | РИОСВ - Бургас | Извършена е проверка. Трупът е на делфин от вида Муткур и на основание чл.39, ал.2, т.4 от ЗБР трупът се оставя на мястото, където е намерен. |
| 19. | 22.04.2017 г. | зелен телефон | Намерен бързолет в района на магазин ЛИДЛ – Трапезица в Бургас | РИОСВ - Бургас | Извършена е проверка на място. Намерената птица е без видими наранявания. Помогнато ѝ е да излети. |
| 20. | 25.04.2017 г. | зелен телефон | Използване на имот в кв.Банево като сметище за опасни отпадъци от работеща кариера за инертни материали | РИОСВ - Бургас |  Предстои проверка. |
| 21. | 25.04.2017 г. | зелен телефон | На плажа пред гранд хотела в Поморие строителна машина изхвърля строителни отпадъци | Община Поморие | Проверка е извършена от служители на община Поморие. Установен е нарушителя. Отпадъците са почистени. |
| 22. | 27.04.2017 г. | зелен телефон | В района на м.Каваци срещу „Грийнлайф“ затискат дюни с пръст | РИОСВ - Бургас | Извършена е проверка, при която се установи, че в границите на ПЗ “Пясъчни дюни“ в м.Каваци върху пясъчните дюни са насипани купчини земни маси. Извършените дейности са без съгласуване с МОСВ/РИОСВ – Бургас. След установяване на извършителя ще бъде съставен Акт за установяване на административно нарушение. |
| 23. | 29.04.2017 г. | зелен телефон | 2 сигнала за бране на блатно кокике с цел изкупуване в землището на гр.Созопол | РИОСВ - Бургас | Потърсено е съдействие от РУП - Созопол, от където са установили самоличността на лицата, извършващи събиране на листно-стеблена маса от блатно кокиче. След предоставяне на техните данни ще бъдат съставени актове за установяване на аминистративно нарушение. |
| 24. | 29.04.2017 г. | зелен телефон | Силна миризма на бензин на ул. "Любен Каравелов"12 в Бургас | РИОСВ - Бургас | Няма констатирани превишения на средно часовите норми на контролираните замърсители от АИС "Долно Eзерово", „Меден рудник" ДОАС-РИОСВ. Инсталациите в „Лукойл Нефтохим Бургас“ АД са в нормален технологичен режим. |
| 25. | 30.04.2017 г. | зелен телефон | Умрял делфин на брега на морето в гр.Ахтопол | община Царево | Проверката е извършена от община Царево. Труп на делфин не е открит. |